Wilfredo Martínez

Wilfredo Martínez (s. 9. tammikuuta 1985) on kuubalainen pituushyppääjä.

Martínez oli kahdeksas Valencian sisäratojen MM-kilpailuissa 2008 tuloksella 772 cm. Vuoden 2010 Dohan sisäratojen MM-kilpailuiden karsinnassa hän jäi ilman tulosta. Vuoden 2007 Pan-Amerikan kisoissa hän sijoittui toiseksi ja voitti kultaa vuoden 2008 Keski-Amerikan ja Karibian alueen mestaruuskilpailuissa.

Pekingin olympialaisissa Martínez sijoittui alun perin viidenneksi tuloksella 819 cm, mutta hänen suorituksensa hylättiin vuonna 2016 kun hän jäi kiinni dopingin käytöstä Pekingissä antamansa dopingnäytteen uusintatutkimuksissa. Hän sai vuoden kilpailukiellon ajalle 18.5.2016–17.5.2017 ja kaikki hänen tuloksensa hylättiin takautuvasti aikaväliltä 18.8.2008–17.8.2009.

Martínezin ennätys on 831 cm, jonka hän hyppäsi Calissa 6. heinäkuuta 2008. Sisäradoilla hän on hypännyt 818 cm Madridissa 20. helmikuuta 2010.

Lähteet

Viitteet

Kuubalaiset pituushyppääjät
Dopingrikkomuksesta tuomitut yleisurheilijat
Dopingrikkomuksesta tuomitut kuubalaiset
Vuonna 1985 syntyneet
Elävät henkilöt